
Հույն ոստիկանը գրանցվել է Գինեսի ռեկորդների գրքում, քանի որ 27 մարզաձեւերում ստացել է մրցավարի արտոնագիր, հաղորդում է հունական Skai հեռուստաընկերությունը:


29-ամյա Անդրեաս Կոլետիսը ոստիկան է եւ միաժամանակ մարզում է Հունաստանի ծանրամարտի հավաքականին:


Ռեկորդակիր մրցավարը մրցավարական սերտիֆիկատներ ունի հետեւյալ մարզաձեւերում. թեթեւ ատլետիկա, բաթիմինթոն, բասկետբոլ, լողափնյա հանդբոլ, լողափնյա թենիս, լողափնյա վոլեյբոլ, ֆուտբոլ կույրերի համար, բռնցքամարտ, բրիջ, շախմատ, բիաթլոն, տրիաթլոն, սուսերամարտ, ֆուտբոլ, մինի-ֆուտբոլ, մարզական ալպինիզմ, պարատրիաթլոն, շարժիչային ռալլի, մարզական ձկնորսություն, առագաստասպորտ, լող, սինխրոն լող, թենիս, սեղանի թենիս, ստորջրյա հրաձգություն, վոլեյբոլ, ու-շու եւ կունգ-ֆու:


Կոլետիսը նախկինում զբաղվել է երկու մարզաձեւով՝ ծանրամարտ եւ լող: 
